stanford-oval/wikipedia huggingface dataset:
Wilhelm Röpke

Wilhelm Röpke valokuvassa 18.10.1950.
Wilhelm Röpke (10. lokakuuta 1899 Schwarmstedt, Hannoverin maakunta, Saksa  – 12. helmikuuta 1966 Geneve, Sveitsi) oli saksalainen taloustieteilijä ja yhteiskuntafilosofi. Hän toimi professorina eri puolilla maailmaa, muun muassa Marburgissa (1929–1933), Istanbulissa (1933–1937)  ja Genevessä (1937–1966). Röpke oli erityisesti tunnettu suhdanneteoreetikkona ja hänen kirjoituksissaan käsiteltiin markkina- ja suunnitelmatalouden välisiä suhteita, jossa hän asettui selkeästi markkinatalouden kannalle.
Röpke oli läheinen yhteistyökumppani Ludwig Erhardin kanssa, ja häntä pidetään yhtenä ”sosiaalisen markkinatalouden” pääarkkitehdeista. Tämä talousjärjestelmä oli Länsi-Saksan hallituksen tavoite toisen maailmansodan jälkeen, ja sen periaatteisiin kuului markkinatalouden yhdistäminen sosiaaliseen vastuuseen.
Röpken kirjoittamaa kirjallisuutta ovat muun muassa Taloustieteen perusongelmia ja Ihmisten valtio, joissa hän käsittelee taloudellisia ja yhteiskunnallisia kysymyksiä.
Suomennokset

Röpke, Wilhelm: Ihmisten valtio: yhteiskunta- ja talouselämän uudistuksen peruskysymyksiä.  (Alkuperäisteos: Civitas humana: Grundlagen der Gesellschafts- und Wirtschaftsreform)  Suomentanut Antero  Manninen. Porvoo:  WSOY, 1947.
Röpke, Wilhelm: Taloustieteen perusongelmia.  (Alkuperäisteos: Die Lehre von der Wirtschaft)  Suomentanut Kalevi Lagus, suomennettu 5. parannetusta painoksesta. Otava, 1951.
Röpke, Wilhelm: Kollektivismin kriisi.  Porvoo:  WSOY, 1948.
Röpke, Wilhelm: ”Totuuden ylevyys”, Miten jaksamme elää: aikalaistemme ajatuksia ja tunnustuksia, s. 158–169.  (Sitaatti, s. 158: ”Mistä syvistä uumenista saan voimaa toimia tieteen palvelijana ja yliopistonopettajana ja vaikuttaa julkisuudessa sanoin ja kirjoituksin?”)  Suomentanut Jussi Aro. Porvoo:  WSOY, 1965.
Aiheesta muualla

Ritenour, Shawn: Biography of Wilhelm Röpke (1899-1966): Humane Economist (Wilhelm Röpken (1899-1966) elämäkerta: Röpke: Humaani taloustieteilijä) mises.org.  8.1.2007. Ludwig von Mises -instituutti. Arkistoitu 3.3.2021. Viitattu 2.4.2023. (englanniksi)
William Strickland

| William Strickland |
| --- | --- |
 William Strickland. John Neaglen maalaus vuodelta 1829.
Henkilötiedot
Syntynyt: 1788
Kuollut: 6. huhtikuuta 1854 Nashville
Kansalaisuus:  Yhdysvallat
Arkkitehti
Taidesuuntaus:  Greek Revival
Merkittävät työt:  Second Bank of the United States, Tennessee State Capitol
William Strickland (1788 Navesink – 6. huhtikuuta 1854, Nashville) oli yhdysvaltalainen arkkitehti ja insinööri, joka oli johtavia Greek Revival -tyylisuunnan edustajia Yhdysvalloissa.
Strickland tunnettiin aluksi paremmin kulissimaalarina, vaikka hän opiskelikin arkkitehtuuria Benjamin Latroben johdolla vuosina 1803–1805. Vuonna 1810 hän suunnitteli vapaamuurarien temppelin Philadelphiaan. Stricklandista tuli lopulta suositumpi kuin Latrobesta, koska hän kykeni puhumaan arkkitehtuurista selvemmin kuin hienostelevampaan tyyliin itseään ilmaissut Latrobe. Osittain tämän vuoksi Stricklandin suunnitelma Second Bank of the United States -rakennukseksi katsottiin paremmaksi kuin Latroben. Strickland noudatti tarkasti pankin hallituksen puheenjohtajan Nicholas Biddlen ohjetta siitä, että rakennuksen tyylin tuli olla "puhtainta kreikkalaista" symboloidakseen liiketoiminnan vapautta valtiovallasta. Second Bank of the United States rakennettiin vuosina 1819–1824. Strickland suunnitteli Philadelphiaan 1820- ja 1830-luvulla Greek Revival -tyyliin myös pörssirakennuksen, laivastoaseman, Yhdysvaltain rahapajan sekä tullilaitoksen rakennuksen. Hän suunnitteli rahapajat lisäksi Charlotteen ja New Orleansiin.
Stricklandin työt insinöörinä olivat lähes yhtä merkittäviä kuin hänen arkkitehtuurinsa. Hän matkusti Eurooppaan 1825 tutustuakseen rautateihin ja uusimpaan tekniikkaan, ja auttoi kotimaahan palattuaan Pennsylvania Railroad Companyn ensimmäisen raideosuuden rakentamisessa. Stricklandin johdolla rakennettiin Delaweren aallonmurtaja.
Strickland kuoli ollessaan valvomassa Tennessee State Capitolin rakennustöitä. Rakennuksen esikuvana olivat toimineet useat kuuluisat antiikin Kreikan rakennukset. Monet pitävät Tennessee State Capitolia Stricklandin parhaana työnä, ja hänet haudattiin sinne valtion myöntämällä erikoisluvalla.
William Strickland oli ensimmäisiä arkkitehtuurista luennoineita henkilöitä Yhdysvalloissa. Hän kirjoitti useista johtamistaan projekteista artikkeleja. Stricklandin merkittävin oppilas oli Thomas Ustick Walter, joka oli myös maineikas Greek Revival -tyyliin edustaja.
Kuvagalleria

Vapaamuurarien temppeli, Philadelphia (1808–1811, paloi 1819).
Second Bank of the United States, Philadelphia (1819–1824)
Pörssitalo, Philadelphia (1832–1834)
Tennessee State Capitol, Nashville (1845–1859)
Volvere

| Volvere Fall of the Leafe |
| --- | --- | --- |

Studioalbumin tiedot
 Julkaistu: 26. huhtikuuta 2004
 Tyylilaji: doom metal
 Kesto: 53.19
 Levy-yhtiö: Rage of Achilles
Fall of the Leafen muut julkaisut
| Fermina 2002 | Volvere 2004 | Vantage 2005 |
Volvere on suomalaisen rock- ja metalliyhtyeen Fall of the Leafen neljäs studioalbumi. Se on julkaistu vuonna 2004 levymerkillä Rage of Achilles.
Kappaleet

A Waiting Room Snap – 5.22
If Mirrors Leave Men in Crumbs – 5.46
Enemy Simulator – 5.36
Pillar of the Sun – 5.00
Song from the Second Floor – 5.25
More Like a Situation – 4.59
Hell's Silence – 3.49
Big Ol' Fat Rain Inside – 4.05
Security Locks Are Good – 4.55
Guilt Threat – 3.39
Cut the Smoke – 4.43
Kappaleet > Digipakin bonuskappaleet

Bleak Picture – 2.53
Mostly Ashes – 5.44
Kokoonpano

Tuomas Tuominen – laulu
Jussi Hänninen – kitara, basso, kosketinsoitin
Kaj Gustafsson – kitara
Matias Aaltonen – rummut
Petri Hannuniemi – kosketinsoitin
Kokoonpano > Tuotanto

Mika Haapasalo – äänittäjä
Mika Jussila – masteroija
temnO un.art – grafiikka
Arvostelut

Allmusic:
Desibeli.net:
Imperiumi.net:
Aiheesta muualla

Albumi Volvere Encyclopaedia Metallum -sivustolla (englanniksi)
Volvere discogs.com -sivustolla (englanniksi)
XXX (pornografia)

XXX on pornografian teollisuuden käyttämä kuvitteellinen ikärajamerkintä. Merkintä pohjautuu vuoteen 1990 Yhdysvalloissa käytössä olleseen tapaan merkitä lapsille sopimattomat elokuvat kirjaimella X. Pornoteollisuus korosti sopimattomuutta lapsille käyttämällä kahta tai kolmea X-kirjainta yhden sijaan yrittäen vedota tällä tavoin yleisöön. Merkintä ei koskaan ole ollut virallisessa käytössä, mutta siihen pohjautuu pornografiselle sisällölle varattu ylätason verkkotunnus .xxx.
Wilhelm Rosenlew

F.W. Rosenlew (1894)
Fredrik Wilhelm Rosenlew (22. joulukuuta 1831 Pori – 29. huhtikuuta 1892 Kalvola) oli suomalainen teollisuusmies ja kauppaneuvos (1885). Hänet tunnetaan teollisuusyritys W. Rosenlew & Co. perustajana.
Wilhelm Rosenlew syntyi aateliseen Rosenlewin sukuun. Hänen isänsä oli porilainen kauppias Carl Fredrik Rosenlew (1797–1852). Teollisuusyrityksen W. Rosenlew & Co. hän perusti yhdessä J. G. Holmbergin kanssa vuonna 1853. Myöhemmin Rosenlewin veli Carl Rosenlew (1833–1899) tuli mukaan yritykseen ja Holmberg jättäytyi sen ulkopuolelle. Rosenlew kasvoi nopeasti yhdeksi Suomen merkittävimmistä teollisuusyrityksistä etenkin sahateollisuuden siivittämänä. Teollisuusuransa ohella Rosenlew toimi Suomen Yhdyspankin Porin-konttorin johtajana vuodesta 1866 vuoteen 1874. Suomen Pankin tilintarkastajana hän työskenteli vuosina 1885–1891. Vuonna 1891 hänet nimitettiin pankkivaltuusmieheksi.
Liike-elämän lisäksi Wilhelm Rosenlew kunnostautui Porin kunnallispolitiikassa. Hän istui Porin kaupunginvaltuustossa 17 vuotta toimien joitakin jaksoja kaupunginvaltuuston puheenjohtajana. Rosenlew oli vaikuttamassa siihen, että Poriin perustettiin ruotsinkielinen yhteiskoulu Björneborgs svenska samskola. Hän myös tuki ruotsinkielisiä sanomalehtiä, kuten Björneborgs Tidningiä, joka oli jonkin aikaa Rosenlew-yrityksen omistuksessa.
Rosenlew toimi Ruotsin, Norjan ja Ison-Britannian kunniakonsulina Porissa.
Venäjän keisari, Suomen suuriruhtinas Aleksanteri III antoi Rosenlewille kauppaneuvoksen arvonimen vuonna 1885 ja Valkoisen Kotkan Ritarikunnan toisen luokan ritarimerkin vuonna 1888.
Rosenlew kuoli huhtikuussa 1892 sydänkohtaukseen junassa Parolan ja Iittalan juna-asemien välillä. Asianajaja, valtiopäivämies Fredrik Walter Rosenlew, pääjohtaja Carl Wilhelm Rosenlew olivat Wilhelm Rosenlewin ja tämän puolison Emma Carolina Björkmanin poikia.
Ritarikunnat

Valkoisen Kotkan ritarikunta toisen luokan ritarimerkki (1888)
Aiheesta muualla

Kauppaneuvos Wilhelm Rosenlew (1831–1892). Suomen talouselämän vaikuttajat -verkkojulkaisu (maksullinen). Suomalaisen Kirjallisuuden Seura.
Webster

Webster on muun muassa seuraavien henkilöiden sukunimi:
Adam Webster (s. 1995), englantilainen jalkapalloilija
Adrian Webster (s. 1980), uusiseelantilainen jalkapalloilija
Alex Webster (s. 1969), yhdysvaltalainen basisti
Ben Webster (1909–1973), yhdysvaltalainen tenorisaksofonisti
Ben Webster (s. 1986), englantilainen jalkapalloilija
Daniel Webster (1782–1852), yhdysvaltalainen Whig-puolueen poliitikko ja ulkoministeri
David Webster (1945–1989), eteläafrikkalainen antropologi ja apartheidin vastustaja
Diana Webster (s. 1930), englantilaissyntyinen Suomessa asuva englannin kielen ja kirjallisuuden lehtori, oppikirjojen tekijä, kääntäjä ja kirjailija
Diana Douglas Webster (1923–2015), bermudalainen näyttelijä
Jackson Dan Webster (1919–2010), yhdysvaltalainen eläintieteilijä
Jacques Webster, Jr., Travis Scott (s. 1991), yhdysvaltalainen rap-artisti, laulaja ja lauluntekijä
Jean Webster (1876–1916), yhdysvaltalainen kirjailija
John Webster (s. 1967), suomalainen dokumenttielokuvien tekijä
John Webster (1580–1634), englantilainen näytelmäkirjailija
Josh Webster (s. 1994), brittiläinen moottoriurheilija
Kate Webster (1849–1879), irlantilainen rikollinen
Lliam Webster (s. 1986), australialainen jääkiekkoilija
Noah Webster (1758–1843), yhdysvaltalainen sanakirjantekijä, toimittaja ja amerikanenglannin oikeinkirjoituksen uudistaja
Paul Francis Webster (1907–1984), yhdysvaltalainen elokuvamusiikin sanoittaja
Robert Webster (s. 1938), yhdysvaltalainen uimahyppääjä ja olympiavoittaja
Victor Webster (s. 1973), kanadalainen näyttelijä.
Kuvitteellisia henkilöitä

Tara Webster, Tanssiakatemia-draamasarjan päähenkilö
| --- | --- |
: Tällä täsmennyssivulla luetellaan henkilöitä, joilla on sama sukunimi.
Without You I’m Nothing

| Without You I’m Nothing Placebo |
| --- | --- | --- |

Studioalbumin tiedot
 Äänitetty : 1998
 Julkaistu: 12. lokakuuta 1998
 Tuottaja(t): Steve Osborne Phil Vynall (Kappale ”Pure Morning”)
 Tyylilaji: alternative rock
 Kesto: 65.48
 Levy-yhtiö: Virgin
Placebon muut julkaisut
| Placebo 1996 | Without You I’m Nothing 1998 | Black Market Music 2000 |
Singlet albumilta Without You I’m Nothing
 ”Pure Morning” Julkaistu: 3. elokuuta 1998  ”You Don’t Care About Us” Julkaistu: 28. syyskuuta 1998  ”Every You Every Me” Julkaistu: 26. tammikuuta 1999  ”Without You I’m Nothing” Julkaistu: 16. elokuuta 1999  ”Burger Queen Français” Julkaistu: 22. marraskuuta 1999
Without You I’m Nothing on Placebon toinen studioalbumi, joka julkaistiin 12. lokakuuta 1998.
Kappaleet

Pure Morning – 4.14
Brick Shithouse – 3.18
You Don’t Care About Us – 3.58
Ask for Answers – 5.19
Without You I’m Nothing – 4.08
Allergic (To Thoughts of Mother Earth) – 3.49
The Crawl – 2.59
Every You Every Me – 3.33
My Sweet Prince – 5.45
Summer’s Gone – 3.05
Scared of Girls – 2.58
Burger Queen – 22.39 (sisältää piilotetun kappaleen "Evil Dildo", joka alkaa kohdasta 14:46)
Arvostelut

AllMusic:
Listasijoitukset

#7 - Britannia
#7 - Ranska
#14 - Australia
#43 - Itävalta
#55 - Saksa
#95 - Sveitsi
Vuorovaikutteinen televisio

Vuorovaikutteinen televisio on televisiojärjestelmä, joka antaa katsojalle mahdollisuuden osallistua televisio-ohjelmien kulkuun.
Digi-tv:n luvattiinselvennä tuovan vuorovaikutteisen television, jossa katsoja pystyy ohjaamaan näyttelijöitä ja valitsemaan ohjelmalle toivomansa juonen. Vuorovaikutteisuus oli tarkoitus toteuttaa, kun vuonna 1996 päätös lähetysten digitalisoimisesta valtioneuvostossa tehtiin. Vuorovaikutteisuus on kuitenkin jäänyt vaatimattomaksi, eikä toimi ilman paluukanavaaselvennä. Vuorovaikutteisuus jäi toteutumatta MHP-standardin mukaisten laitteiden puutteesta johtuen. Vuorovaikutteisuus vaatii nykyäänmilloin? matkapuhelimen kumppanikseen esimerkiksi äänestysten toteuttamiseksi.
Vuorovaikutteisen television historiaa

Ensimmäiset vuorovaikutteiset televisiolähetykset toteutettiin 1950–luvun lastenohjelmissa. Niissä ohjelman juontaja saattoi piirtää kameran edessä sormellaan kuviotaselvennä ja television ääressä lapset piirtävätselvennä seuraten sormea. Näin syntyi kuva, joka oli joka kodissa kuitenkin erilainen. Hugo oli vuorovaikutteinen peli, jota pelattiin puhelimen ja tietokoneen avulla 1990-luvulla.
Perinteinen tv:n vuorovaikutteinen ohjelma on äänestykset. Näissä vuorovaikutus ei ole suoraa, eikä valinnoilla ole katsojan kannalta yleensä suurta merkitystä. Äänestys voi koskea vaikkapa henkilön ulosäänestämistä. Vaalivalvojaiset perustuvat myös vuorovaikutukseen. Keskusteluohjelmissa ja chateissä sisältö voi olla katsojan tuottamaa tekstiä ja ääntä. Televisiossa tekstiviesteillä pelattavassa strategiapelissä näyttölaitteena on televisio ja vuorovaikutteisuuteen käytetään matkapuhelinta ohjainlaitteena. Jos kyseessä on vain omassa televisiossa pelattava peli, kyseessä on tietokonepeli. Jos katsojat ja pelaajat voivat seurata toimintaa televisiolähetyksen avulla, on kyseessä vuorovaikutteinen televisiolähetys.
Vuorovaikutteisia televisio-ohjelmia ja elokuvia on kokeiltu tekemällä elokuviin erilaisia juonivaihtoehtoja, joista katsoja saa äänestää mieleisensä. Nykytekniikka ei kuitenkaan salli katsojien täysin vapaasti ohjata tv-ohjelmien juonen kulkua. Ylen myöhäisohjelmistossa esitetty Akvaario (2000) perustui päähenkilöiden hyvin hitaasti muuttuvaan toimintaan katsojien äänestyksen perusteella, samantapaisella logiikalla kuin Tamagotcheissa. Sydän kierroksella puolestaan reagoi katsojien tekstiviestisisältöön välittömällä dialogin muutoksella ja hitaammalla juonen varioinnilla.
Digitaalisen television vuorovaikutteiset palvelut

Digitaalisen television vuorovaikutteiset palvelut ovat vielämilloin? vähäiset. Palveluvalikoiman odotetaanselvennä kuitenkin kasvavan nopeasti. Tällaisia ratkaisuja ovat muun muassa erilaiset maksamisjärjestelmät, kauppapaikat, tapahtumien esittely ja lipunvarauspaikat. Maksu-tv-palvelun tarjoajat on panostaneet tv-ohjelmien lisätoimintoihinselvennä. Yleisradio Oy aloitti marraskuussa 2003 digitekstitelevisiopalvelun.
Televisio-ohjelmia internetissä

Internetin kautta välitettävä IPTV tuo aidon kaksisuuntaisen yhteyden ja palvelut, ja mahdollisuuden parempilaatuiseen kuvaan. DVB-IPTV on internet-protokollan käyttöön perustuva teknologia niin ohjelman jakelussa kuin paluukanavassakin. Tekniikka hyödyntää IP-sovitinta, joka vastaanottaa IP-verkkoon pakatun lähetteen ja siirtää sen tv:lle. IPTV on aina kaksisuuntainen, mikä mahdollistaa myös sovittimeen integroidun Internet-selaimen käytön TV-ruudulta. Myös kaapeli-tv-linjalla on mahdollista käyttää IPTV:tä, koska siinä on saatavilla valmiiksi riittävän nopea kaista vastaanottajalle ja sen paluukanava voidaan toteuttaa normaalin ADSL-liittymän kautta.
Cell TV

IBM:n, Sonyn ja Toshiban kehittämän Cell-suorittimen pohjalle rakennettu teräväpiirtonäyttötekniikka Cell Tv soveltuu vuorovaikutteisten ohjelmien toteuttamiseen. Sony käyttää tekniikkaa PlayStation 3 -pelikonsolissa ja IBM muun muassa teollisuuden visualisointisovellutuksissa. Uusi tekniikka mahdollistaa muun muassa useiden kanavien ajamisen samassa näytössä, lähetyksessä käytetystä kuvaresoluutiosta riippumatta. Näyttötekniikka on ohjelmoitavaa, ja laitteen suorituskykyä voidaan parantaa tekniikan kehittyessä. Myös laitteen ominaisuuksia ja uusia palveluja, kuten vuorovaikutteisuutta, voidaan ohjelmallisesti myöhemmin lisätä. Näin laite voidaan ottaa käyttöön, vaikka tuleva tekniikka ei olisi vielä valmis, kuten tilanne vuonna 2009 on. Ensimmäiset Toshiban valmistamat Cell Tv -tekniikkaan perustuvat multimedianäytöt tulivat markkinoille syksyllä 2009.
Aiheesta muualla

Interaktiivinen televisio NYT! (Arkistoitu – Internet Archive)
Vuorovaikutteinen tv kangertelee Britanniassa
Digiajan vuorovaikutteisuus alkaa jo analogi-tv:ssä (Arkistoitu – Internet Archive)
Lähiöön ja taloyhtiöön voi rakentaa paikallisen, vuorovaikutteisen TV:n (Arkistoitu – Internet Archive)
Yhdystie 4652

Yhdystie 4652 on Etelä-Savossa kulkeva yhdystie. Tie alkaa Rantasalmen keskustasta seututie 464:ltä  ja kulkee Kerisalon kautta ja päättyy Joroisniemeen valtatie 5:lle Joroisiin. Yhdystie 4652 oli aiemmin seututie 465. Yhdystie 4652 on noin 4 kilometriä lyhyempi reitti Rantasalmelta Joroisiin kuin seututie 464. Yhdystie 4652 ylittää tasoristeyksin kolme kertaa Huutokoski–Parikkala-radan. Tien nopeusrajoitus on pääosin 80 kilometriä tunnissa.
Reitti ja tieyhteydet

Rantasalmi (st 464), (yt 15352)
Paltala (yt 15343), (yt 15350)
Keskikylä (yt 4653)
Kolkontaipale (yt 15339)
Pohjoiskylä (yt 15338)
Joroisniemi (vt 5)
Wake Me Up When September Ends

| ”Wake Me Up When September Ends” Green Day |
| --- | --- | --- |

Singlen tiedot
 Albumilta: American Idiot
 Äänitetty : syyskuu 2003
 Julkaistu: 13. kesäkuuta 2005
 Tekijä(t): Billie Joe Armstrong / Green Day
 Tuottaja(t): Rob Cavallo, Green Day
 Tyylilaji: alternative rock
 Kesto: 04.45
 Levy-yhtiö: Reprise/Warner Bros.
Green Dayn muut singlet
| ”Holiday” 2005 | ”Wake Me Up When September Ends” 2005 | ”Jesus of Suburbia” 2005 |
Wake Me Up When September Ends on punk-rock-yhtye Green Dayn kappale American Idiot -albumilta. Kappaleen kirjoitti yhtyeen laulaja/kitaristi Billie Joe Armstrong. Billie Joe on haastattelussa sanonut, että kappale on sävelletty hänen isänsä muistolle. Billie Joe oli tällöin vain 10-vuotias. Laulaessaan tämän laulun Billie Joe on monesti itkenyt.
Kappaleen musiikkivideo ottaa kantaa Irakin sotaan kertoen tarinan pariskunnasta, jota näyttelevät Evan Rachel Wood ja Jamie Bell.
Wake Up (Rage Against the Machinen kappale)

| ”Wake Up” Rage Against the Machine |
| --- | --- | --- |

Kappaleen tiedot
 Albumilta: Rage Against the Machine
 Julkaistu: 3. marraskuuta 1992
 Tyylilaji: rapcore
 Kesto: 06.04
 Levy-yhtiö: Epic
Rage Against the Machinen muut kappaleet
| ”Know You Enemy” 6 | ”Wake Up” 7 | ”Fistful of Steel” 8 |
Wake Up yhdysvaltalaisen yhtyeen Rage Against the Machinen kappale. Se on seitsemäs kappale yhtyeen albumilla Rage Against the Machine.
Kappaleen sanat liittyvät rasismiin Yhdysvaltain hallituksessa ja FBI:n vakoiluohjelmissa. Kappaleeseen on otettu asioita FBI:n kansiosta, jossa J. Edgar Hoover suosittelee mustien kansalaisoikeustaistelijoiden kuten Malcolm X:n ja Martin Luther King Jr:n murhaamista.
Lyhennetty versio kappaleesta on elokuvan Matrix (1999) lopussa. Kappale on yksi Rage Against the Machinen tunnetuimmista kappaleista, vaikka sitä ei ole koskaan julkaistu singlenä.
William Stephens

William Stephens.
William Dennison Stephens (26. joulukuuta 1859 – 24. huhtikuuta 1944) oli yhdysvaltalainen lakimies ja republikaanipoliitikko. Hän toimi Los Angelesin pormestarina 1909 ja Kalifornian osavaltion kuvernöörinä vuosina 1917–1923. Jälkimmäisessä virassa häntä seurasi Friend Richardson.
Aiheesta muualla

William Stephens Biographical Directory of the United States Congressin sivuilla
Kalifornian kuvernöörit
Burnett
McDougal
Bigler
J. Johnson
Weller
Latham
Downey
Stanford
Low
Haight
Booth
Pacheco
Irwin
Perkins
Stoneman
Bartlett
Waterman
Markham
Budd
Gage
Pardee
Gillett
H. Johnson
Stephens
Richardson
Young
Rolph
Merriam
Olson
Warren
Knight
P. Brown
Reagan
J. Brown
Deukmejian
Wilson
Davis
Schwarzenegger
J. Brown
Newsom
Kalifornian varakuvernöörit
McDougal
Broderick
Purdy
R. Anderson
Walkup
Downey
Quinn
de la Guerra
Chellis
Machin
Holden
Pacheco
Irwin
Johnson
Mansfield
Daggett
Waterman
White
Reddick
Millard
Jeter
Neff
A. Anderson
Porter
Wallace
Eshleman
Stephens
Young
Fitts
Carnahan
Merriam
Hatfield
Patterson
Houser
Knight
Powers
G. Anderson
Finch
Reinecke
Harmer
Dymally
Curb
McCarthy
Davis
Bustamante
Garamendi
Maldonado
Newsom
Kounalakis
Vuosaaren terveys- ja hyvinvointikeskus

| Vuosaaren terveys- ja hyvinvointikeskus |
| --- | --- |
 Vuosaaren terveys- ja hyvinvointikeskus sekä perhekeskus ovat toimineet kesäkuusta 2018 lähtien. Katetutta käytävää kauppakeskus Columbukseen voi nähdä alavasemmalla.
Osoite:  Kahvikuja 3, 00980 Helsinki
Sijainti:  Aurinkolahti, Vuosaari, Helsinki
Koordinaatit:  60.2064°N, 25.1461°E
Perustettu:  2018 (terveys- ja hyvinvointikeskus 6/2018-)
Kerrosluku:  7
Vuosaaren terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vuosaaren terveys- ja hyvinvointikeskus on Helsingin Vuosaaren kaupunginosan Aurinkolahden osa-alueella sijaitseva kaupungin sosiaali-, terveys- ja pelastustoimialaan kuuluva  toimipiste. Aiemmasta Vuosaaren terveysasemasta kesäkuussa 2018 laajentuneena avannut palvelukeskus toimii osoitteessa Kahvikuja 3, joka on noin 200 metriä Vuosaaren metroasemalta kaakkoon. Samassa rakennuksessa on myös Vuosaaren perhekeskus, josta itähelsinkiläiset saavat neuvola- ja perhepalveluja.
Rakennuksen pohjakerroksessa on lisäksi Kelan toimipiste sekä Vuosaaren seurakuntatila (Vuosaaren Valo). Vuosaaren terveys- ja hyvinvointikeskukseen johtaa katettu yhteyskäytävä kauppakeskus Columbuksesta.
Aiheesta muualla

Helsingin terveysasemien yhteystiedot (hel.fi)
Palvelukartta: Vuosaaren terveysasema (hel.fi)
Vuosaaren perhekeskus ja terveys- ja hyvinvointikeskus starttaavat (15.6.2018) (hel.fi)
Rasilainen, Kuisma (2017) Vuosaaren monipuolinen palvelukeskus (A new service center building in Vuosaari) (aalto.fi)
Vuosaaren terveys- ja hyvinvointikeskus ja perhekeskus Kahvikuja 3, 00980 Helsinki. Helingin kaupungin Tilakeskus: Tarveselvitys ja hankesuunnitelma (18.4.2017)
Maija Aalto (25.1.2017) Uudistus ajoi osan Helsingin terveysasemista kaaokseen – ”Pitäkää lääkärinne”, ilman apua jäänyt Anja Tuomi sanoi ja otti rollaattoreineen hatkat (hs.fi)
Vuosaaren terveysasema uudistui ja ruuhkaantui (14.12.2016) (Arkistoitu – Internet Archive) (vuosaari.fi)
Wang Zheng

| Mitalit> Maa:   Kiina.Miesten ammunta. Olympialaiset  | Mitalit> Maa:   Kiina.Miesten ammunta. Olympialaiset  | Mitalit> Maa:   Kiina.Miesten ammunta. Olympialaiset  | Maa:   Kiina> Miesten ammunta. |
| --- | --- | --- | --- |
|  Pronssia | Ateena 2004 | Kaksoistrap |  |
Wang Zheng (s. 28. huhtikuuta 1979 Jiangsu) on kiinalainen haulikkoampuja.
Wang Zheng on saavuttanut olympialaisissa Ateenassa 2004 pronssia kaksoistrapissa tuloksella 178 (137+41).
West Covina

| West Covina |
| --- | --- |
 West Covinan kaupungintalo
 West Covina
 Koordinaatit: 34°03′24″N, 117°55′07″W 
Valtio:  Yhdysvallat
Osavaltio:  Kalifornia
Piirikunta:  Los Angelesin piirikunta
Pinta-ala:  
 – Kokonaispinta-ala:  41,67 km²
 – Maa:  41,55 km²
 – Josta vettä:  0,12 km² 
Korkeus:  117 m
Väkiluku (2023):  105 617
 – Väestötiheys:  2 534 as./km²
Aikavyöhyke:  UTC-8
 – Kesäaika:  UTC-7
Postinumero:  91790–91793
Suuntanumero(t):  626, 909
 
 www.westcovina.org 
Infobox OKVirheellinen NIMI-arvo: 
West Covina on kaupunki Kaliforniassa Yhdysvalloissa. Se on osa Los Angelesin suuraluetta. West Covinan asukasluku oli vuonna 2023 noin 106 000.
Maantiede ja ilmasto

West Covina sijaitsee San Gabrielin laakson itäkolkassa Kalifornian eteläosassa noin 28 kilometriä Los Angelesin keskustasta itään.
West Covinassa vallitsee välimerellinen ilmasto. Kesät ovat kuumia ja kuivia, ja talvet leutoja. Vuoden keskilämpötila on 18,3 °C. Lämpimin kuukausi on elokuu, 24,8 °C. Viilein on joulukuu, 12,7 °C. Keskimääräinen vuotuinen sademäärä on noin 437 millimetriä.